ai4bharat/Pralekha huggingface dataset:
பிரதமர் அலுவலகம்
16-வது கிழக்கு ஆசியா உச்சி மாநாட்டில் அக்டோபர் 27,2021 அன்று பிரதமர் பங்கேற்றார்
பிரதமர் திரு நரேந்திர மோடி, இன்று  நடைபெற்ற 16-வது கிழக்கு ஆசியா உச்சி மாநாட்டில் காணோலி வாயிலாக பங்கேற்றார். கிழக்கு ஆசியா உச்சி மாநாடு மற்றும் ஆசியான் அமைப்பின் தலைமைப் பொறுப்பை வகிக்கும் புருனே நாடு 16-வது கிழக்கு ஆசியா உச்சி மாநாட்டை நடத்தியது. ஆஸ்திரேலியா, சீனா, ஜப்பான். தென்கொரியா, ரஷ்யா, அமெரிக்கா மற்றும் இந்தியா உள்ளிட்ட ஆசியான் நாடுகள் மற்றும் கிழக்கு ஆசிய உச்சி மாநாட்டின் பங்கேற்பு நாடுகளின் தலைவர்கள் இதில் கலந்து கொண்டனர். இந்த மாநாட்டில் இந்தியா முக்கியப் பங்குதாரராக இருந்தது. இது, பிரதமர் பங்கேற்கும் 7-வது கிழக்கு ஆசியா உச்சி மாநாடாகும்.
மாநாட்டில் பேசிய பிரதமர், இந்தோ-பசிபிக் பிராந்தியத்தில் உள்ள முன்னனி தலைவர்கள் தலைமையிலான அமைப்பாக திகழும் கிழக்கு ஆசிய உச்சி மாநாட்டின் முக்கியத்துவத்தை மீண்டும் உறுதிப்படுத்தினார். தடுப்பூசிகள் மற்றும் இதர மருந்து பொருட்கள் விநியோகம் மூலம், கோவிட்-19 பெருந்தொற்றை எதிர்கொள்வதில் இந்தியா மேற்கொண்ட முயற்சிகளை அவர் சுட்டிக் காட்டினார். பெருந்தொற்று பாதிப்புக்கு பிந்தைய மீட்பு நடவடிக்கைகள் மற்றும் உலகளாவிய விநியோகச் சங்கிலியின் புத்தெழுச்சியை உறுதி செய்வதில், “தற்சார்பு இந்தியா” இயக்கம் பற்றியும் பிரதமர் குறிப்பிட்டார். பொருளாதாரம் மற்றும் சுற்றுச்சூழல் மற்றும் பருவ நிலை மாற்றங்களை தாக்குபிடிக்கக்கூடிய வாழ்க்கை முறைக்கும் இடையே சீரான தன்மையை ஏற்படுத்துவதன் அவசியம் குறத்தும் அவர் வலியுறுத்தினார்.
இந்தோ-பசிபிக், தென் சீனக்கடல், UNCLOS, பயங்கரவாதம் மற்றும் கொரிய தீபகற்பம் மற்றும் மியான்மர் நிலவரங்கள் உள்ளிட்ட பல்வேறு, பிராந்திய மற்றும் சர்வதேச முக்கியத்துவம் வாய்ந்த அம்சங்கள் குறித்தும், 16-வது கிழக்காசிய உச்சி மாநாட்டில் விவாதிக்கப்பட்டது. இந்தோ பசிபிக் பிராந்தியத்தில் “ஆசியானை மையப்படுத்திய” தன்மையை மீண்டும் உறுதிப்படுத்திய பிரதமர், இந்தோ-பசிபிக் பற்றிய ஆசியான் அமைப்பின் கண்ணோட்டத்திற்கும் இந்தியாவின் இந்தோ-பசிபிக் பெருங்கடல் முன்முயற்சிக்கும் இடையேயான ஒற்றுமை குறித்தும் சுட்டிக்காட்டினார்.
மனநல ஆரோக்கியம், சுற்றுலா மற்றும் நீடித்த மீட்சி வாயிலாக பொருளாதார மீட்சி தொடர்பாக, இந்தியாவும் இணைந்து முன் மொழிந்த மூன்று அறிக்கைகளை கிழக்காசிய உச்சி மாநாட்டின் தலைவர்கள் ஏற்றுக்கொண்டனர். ஒட்டுமொத்தமாக இந்த மாநட்டில், பிரதமர் மற்றும் கிழக்காசிய உச்சி மாநாட்டில் பங்கேற்ற பிற தலைவர்களுக்கும் இடையே, பயனுள்ள கருத்துப் பரிமாற்றங்கள் மேற்கொள்ளப்பட்டது.
பிரதமர் அலுவலகம்
இந்தியாவின் ஜி20 தலைமைத்துவத்திற்கான ஒருங்கிணைப்புக் குழுவின் 9-வது கூட்டத்திற்கு பிரதமரின் முதன்மை செயலாளர் தலைமை தாங்கினார்
பிரதமரின் முதன்மை செயலாளர் டாக்டர் பி.கே.மிஸ்ரா தலைமையில் ஜி 20 ஒருங்கிணைப்புக் குழுவின் 9 வது கூட்டம் 30 ஆகஸ்ட் 2023 அன்று நடைபெற்றது. ஜி20 புது தில்லி தலைவர்கள் உச்சிமாநாட்டிற்கான ஏற்பாடுகள், நெறிமுறை, பாதுகாப்பு மற்றும் ஊடகம் தொடர்பான ஏற்பாடுகள் குறித்து முதன்மை செயலாளர் ஆய்வு செய்தார். இந்தக் கூட்டத்தில் ஜி 20 செயலகம் மற்றும் வெளியுறவு, உள்துறை, கலாச்சாரம், தகவல் மற்றும் ஒலிபரப்பு அமைச்சகங்கள் மற்றும் தொலைத் தொடர்புத் துறையைச் சேர்ந்த உயர் அதிகாரிகள் கலந்து கொண்டனர்.
பாரத் மண்டபத்தில் பணிகள் திருப்திகரமாக நடந்து வருவது குறிப்பிடத்தக்கது. தனித்துவமான இந்திய அனுபவத்திற்காக, கலாச்சாரம் மற்றும் 'ஜனநாயகத்தின் தாய்' குறித்த கண்காட்சிகள் பாரத் மண்டபத்தில் அமைக்கப்படுகின்றன. மேலும், நடராஜர் சிலை அமைக்கும் பணிகளின் முன்னேற்றம் குறித்தும், விருந்தினர்களுக்காக பிரத்யேகமாக ஏற்பாடு செய்யப்பட்டுள்ள தலைவர்களின் வாழ்க்கைத் துணைவர்களுக்கான நிகழ்ச்சி குறித்தும் முதன்மைச் செயலாளர் ஆய்வு செய்தார்.
முதன்முறையாக, 'ஜி 20 இந்தியா' என்ற மொபைல் செயலி தயாரிக்கப்பட்டுள்ளது. இது இப்போது ஆண்ட்ராய்டு மற்றும் ஐஓஎஸ் இரண்டிலும் பதிவிறக்கம் செய்ய கிடைக்கிறது. பாரத் மண்டபத்தில் அமைக்கப்பட்டுள்ள 'புதுமை கண்டுபிடிப்பு மையம்' மற்றும் 'டிஜிட்டல் இந்தியா பரிசோதனை மையம்' மூலம் ஜி20 பிரதிநிதிகள் மற்றும் ஊடக உறுப்பினர்கள் டிஜிட்டல் இந்தியாவை நேரடியாகக் காண்பார்கள்.
லாஜிஸ்டிக்ஸ் தரப்பில், பயிற்சிகள் நடத்தப்பட்டு, வரும் நாட்களில் ஆடை ஒத்திகைகள் திட்டமிடப்பட்டுள்ளன. பாதுகாப்பு அம்சங்கள் குறித்து, முதன்மை செயலருக்கு, சம்பந்தப்பட்ட அதிகாரிகள் விளக்கினர். பொதுமக்களுக்கான போக்குவரத்து ஆலோசனை வெளியிடப்பட்டுள்ளது. பாதுகாப்பு மற்றும் நெறிமுறை காரணங்களுக்காக, கட்டுப்பாடுகள் விதிக்கப்பட்டாலும், பொதுமக்களுக்கு சிரமம் ஏற்படாத வகையில் முயற்சிகள் மேற்கொள்ளப்பட வேண்டும் என்று முதன்மை செயலாளர் வலியுறுத்தினார். நகரில் அத்தியாவசிய சேவைகள் பாதிக்கப்படக்கூடாது என்று அவர் அறிவுறுத்தினார்.
பாதுகாப்பு அமைச்சகம்
பாதுகாப்பு கண்காட்சியை ஒட்டி இந்திய கடற்படைக் கப்பல்களை பொதுமக்கள் பார்வையிட சிறப்பு ஏற்பாடு
நடைபெற உள்ள பாதுகாப்புக் கண்காட்சியை ஒட்டி  இந்தியக் கடற்படைக் கப்பல்களைப் பொதுமக்கள் பார்வையிட சிறப்பு ஏற்பாடு செய்யப்பட்டுள்ளது. இதன்படி சென்னைத் துறைமுகத்தில் நிறுத்தப்பட்டிருக்கும் போர்க்கப்பலைப் பொதுமக்கள் வரும் ஏப்ரல் 13ம் தேதி முதல் 15ம் தேதி வரையில் தினமும் காலை 8 மணி முதல் மாலை 5 மணி வரையில் பார்வையிடலாம்.
இந்தியக் கடற்படைக் கப்பலைப் பார்வையிட விரும்புவோர் சென்னை தீவுத் திடல் பொருட்காட்சி மைதான வளாகத்திலிருந்து அதற்கான சிறப்புப் பேருந்துகளில் ஏறி துறைமுகத்துச் செல்ல ஏற்பாடு செய்யப்பட்டுள்ளது. துறைமுகத்தில் உள்ள போர்க் கப்பலின் உள்ளே மக்கள் சென்று பார்வையிடவும் ஏற்பாடு செய்யப்பட்டுள்ளது. அவர்கள் பார்வையி்ட்ட பிறகு சிறப்பு பேருந்தில் தீவுத் திடலுக்குத் திரும்பி வரலாம். எனவே, பார்வையிட விரும்புவோர் தீவுத் திடலுக்கே வரவேண்டும். சென்னைத் துறைமுக வாயிலுக்கு வரவேண்டாம் என்று அறிவுறுத்தப்பட்டுள்ளது.
போர்க்கப்பலைப் பார்வையிட 5 வயதுக்கு மேற்பட்டோர் மட்டுமே அனுமதிக்கப்படுவர். அவர்கள் உரிய அடையாள அட்டைகளையும் அதன் நகலையும் வைத்திருக்க வேண்டும். நகலை பாதுகாப்புப் பிரிவில் அவர்கள் கொடுத்து விடவேண்டும். மேலும், கப்பலைப் பார்வையிடுவோர் கையில் கைப்பை, கேமிரா, குடிநீர்ப் புட்டி, குடை, தடி ஆகியவற்றைக் கொண்டு வரக் கூடாது. கப்பலில் பார்வையிடும்போது புகைப்படம் எடுக்க அனுமதியில்லை.
பாதுகாப்பு காரணங்களால் ஐந்து வயதுக்கு உட்பட்ட குழந்தைகளுக்கும் குடியேற்ற நடைமுறைகள் காரணமாக வெளிநாட்டவர்களுக்கும் அனுமதி கிடையாது.
PIB Headquarters
கொவிட்-19 - பிஐபி செய்தித் தொகுப்பு
06.07.2020
கொவிட்-19 - பிஐபி செய்தித் தொகுப்பு
-
ரசாயனம் மற்றும் உரங்கள் அமைச்சகம்
-
சுகாதாரம் மற்றும் குடும்ப நலத்துறை அமைச்சகம்
-
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
-
சாலைப் போக்குவரத்து மற்றும் நெடுஞ்சாலைத்துறை அமைச்சகம்
-
அறிவியல் மற்றும் தொழில்நுட்பத்துறை
(-
சிறப்பு சேவைகள் மற்றும் கட்டுரைகள்
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.85 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1828633
பிரதமர் அலுவலகம்
அருணாச்சலப் பிரதேசத்தின் துடிப்பான கலாச்சாரத்திற்கு பிரதமர் மகிழ்ச்சி
அருணாச்சல பிரதேசத்தில் உள்ள ஒவ்வொரு சமூகத்தின் சாராம்சமான அசல் நாட்டுப்புற பாடல்கள் மற்றும் நடனங்களை அடிக்கோடிட்டு சாஜோலாங் மக்கள் வசிக்கும் காசாலாங் கிராமத்திற்கான தமது பயணம் பற்றிய மத்திய அமைச்சர் திரு கிரண் ரிஜிஜுவின் சுட்டுரைச் செய்தியை பிரதமர் திரு நரேந்திர மோடி மேற்கோள் காட்டியுள்ளார்.
பிரதமர் வெளியிட்டுள்ள சுட்டுரைச் செய்தியில்,
“நமது சட்ட அமைச்சர் திரு கிரண் ரிஜிஜு, ஓர் கண்ணியமான நடனக் கலைஞர்!
அருணாச்சலப் பிரதேசத்தின் துடிப்பான மற்றும் புகழ்மிக்க கலாச்சாரத்தைக் காண்பது மகிழ்ச்சி அளிக்கிறது”, என்று குறிப்பிட்டுள்ளார்.
திறன் மேம்பாடு மற்றும் தொழில் முனைவோர் அமைச்சகம்
கிராமப்புற பொறியாளர்களின் முதல் குழுவிற்கு அரசு பயிற்சி அளித்துள்ளது; இது பிற மாவட்டங்களிலும் பின்பற்றப்படும்
பிரதமர் திரு நரேந்திர மோடியின் தற்சார்பு இந்தியா தீர்மானம், கிராமப்புற இளைஞர்களுக்கு அதிகாரம் அளிப்பதில் இருந்துதான் தொடங்குகிறது. கிராமங்கள் தற்சார்பு அடைவதன் வாயிலாகத்தான் தற்சார்பு இந்தியா பயணம் மேற்கொள்ளப்படுகிறது. வேலைவாய்ப்பு/சுயவேலைவாய்ப்பு மற்றும் உள்ளூரிலேயே தொழில்முனைவோர் ஆவதற்கான புதிய வாய்ப்புகளை உருவாக்குவதுதான் நரேந்திர மோடி அரசின் நம்பிக்கையாக உள்ளது என மத்திய திறன் மேம்பாடு & தொழில்முனைவோர், மின்னணு மற்றும் தகவல் தொழில்நுட்பத்துறை இணையமைச்சர் திரு ராஜீவ் சந்திரசேகர் தெரிவித்துள்ளார். போபாலில் உள்ள ஆளுநர் மாளிகையில் கிராமின் உத்யாமி எனப்படும் பழங்குடியின இளைஞர்களுக்கு திறன் பயிற்சி அளிப்பதற்கான முன்னோடி திட்டமான கிராமப்புற பழங்குடியினர் தொழில்நுட்ப பயிற்சி திட்டத்தின் கீழ், முதலாவதாக பயிற்சி பெற்ற இளைஞர்களுக்கு சான்றிதழ்களை வழங்கி அவர் பேசினார்.
மத்திய பிரதேச ஆளுநர் திரு மக்கன் பாய் பட்டேல் தலைமையில் இன்று நடைபெற்ற இந்த நிகழ்ச்சியில், கிராமப்புற பொறியாளர்களாக மாறியுள்ள சுமார் 140 பழங்குடியின இளைஞர்களுக்கு திறன் பயிற்சி சான்றிதழ்கள் வழங்கப்பட்டது. இந்த நிகழ்ச்சியில் காணொளி வாயிலாக உரையாற்றிய மத்திய இணையமைச்சர் திரு ராஜீவ் சந்திரசேகர், “வளமைக்கான பாஸ்போர்ட்” என்று கூறப்படும் திறன் பயிற்சியை வெற்றிகரமாக நிறைவுசெய்த பயிற்சியாளர்களை பாராட்டினார்.
இந்த முன்னோடி திட்டம் குறித்து மனநிறைவு தெரிவித்த அமைச்சர், இத்திட்டம் இந்த வெற்றியை நாடு முழுவதும் உள்ள பிற மாவட்டங்களிலும் தொடர ஒரு வாய்ப்பை அளித்திருப்பதாக அவர் கூறினார். உள்ளூரில் கிடைக்கும் வாய்ப்புகளை பயன்படுத்தி பழங்குடியின இளைஞர்களுக்கு அதிகாரம் அளிப்பதாக இந்த பயிற்சி அமைந்திருப்பதாகவும் அவர் குறிப்பிட்டார். இது மாவட்டங்களில் பொருளாதார நடவடிக்கைகளை ஊக்குவிக்கும் என்றும் திரு ராஜீவ் சந்திரசேகர் தெரிவித்தார்.
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1838196
நீர்வளத் துறை அமைச்சகம்
2018 அணைகள் பாதுகாப்பு மசோதா : அணைப் பாதுகாப்பு நடைமுறைகள் மற்றும் நிறுவனங்களைத் தரப்படுத்தி வலுப்படுத்துவதை நோக்கிய நடவடிக்கை
நாடாளுமன்றத்தில் அணைகள் பாதுகாப்பு மசோதா 2018-ஐ தாக்கல் செய்யும் திட்டத்திற்கு பிரதமர் திரு.நரேந்திர மோடி தலைமையில் 13.06.2018 அன்று நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது. அணைகள் பாதுகாப்பை உறுதி செய்வதற்காக ஒரே சீரான, நாடு தழுவிய நடைமுறைகளை உருவாக்க உதவுவது இந்த மசோதாவின் நோக்கமாகும்.
நாட்டில் தற்போது 5254 பெரிய அணைகள் உள்ளன. 447 அணைகளில் கட்டுமானப் பணி நடைபெற்று வருகிறது. இவைத் தவிர ஆயிரக்கணக்கான நடுத்தர மற்றும் சிறிய அணைகள் நாட்டில் உள்ளன.
இந்தியாவின் விரைவான நிலையான வேளாண் வளர்ச்சியையும், பொதுவான மேம்பாட்டையும் ஏற்படுத்துவதில் அணைகள் முக்கிய பங்காற்றுகின்றன. அணைப் பாதுகாப்பை உறுதி செய்ய நாட்டில் ஒரே சீரான சட்டம் மற்றும் நிர்வாக அமைப்பு தேவை என்று நீண்ட காலமாக உணரப்பட்டு வந்தது.
இந்தியாவில் உள்ள பெரிய அணைகளில் 75 சதவீதத்திற்கும் கூடுதலானவை 25 ஆண்டுப் பழமையானவை அல்லது அதற்கு மேற்பட்ட பழமையானவை. மேலும் 164 அணைகள் 100 ஆண்டுகளுக்கும் மேற்பட்டவை. இந்த நிலையில் அணைப் பாதுகாப்பு முக்கியத்துவம் பெறுகிறது. கடந்த காலங்களில் இந்தியாவில் 36 முறை அணைகளில் உடைப்புகள் உள்ளிட்ட குறைபாடுகள் ஏற்பட்டுள்ளன. ராஜஸ்தானில் 11 முறையும், மத்தியப்பிரதேசத்தில் 10 முறையும், குஜராத்தில் 5 முறையும், மகாராஷ்டிராவில் 4 முறையும், ஆந்திரப்பிரதேசத்தில் 2 முறையும், உத்தரப்பிரதேசம், உத்தரகாண்ட், தமிழ்நாடு, ஒடிசா ஆகியவற்றில் தலா 1 முறையும் இத்தகைய குறைபாடுகள் ஏற்பட்டுள்ளன.
2018 அணைகள் பாதுகாப்பு மசோதா மத்திய, மாநில அரசுகள் சார்பில் அமைக்கப்படும் அணைப் பாதுகாப்பு நிறுவனங்களுக்கு அதிகாரம் அளிக்கும். நாடெங்கும் அணைப் பாதுகாப்பு நடைமுறைகளை தரப்படுத்துவதுடன் மேம்பட்ட நிலையில் இருப்பதையும் அது உறுதி செய்யும்.
மேலும் விவரங்களுக்கு www.pib.nic.in என்ற வலை தளத்தைப் பார்க்கவும்.
பிரதமர் அலுவலகம்
இந்தியாவை ஆரோக்கியமாக வைத்திருப்பதில் சுகாதாரப் பணியாளர்களின் முயற்சிகளுக்கு பிரதமர் பாராட்டு
தேசிய தடுப்பூசி தினத்தில், தடுப்பூசி செலுத்துவதில் இந்தியாவின் முன்னேற்றத்தை நினைவுகூர்ந்தார்
இந்தியாவை ஆரோக்கியமாக வைத்திருப்பதற்காக சுகாதார பணியாளர்கள் அனைவரும் மேற்கொண்ட முயற்சிகளுக்கு பிரதமர்.திரு. நரேந்திர மோடி பாராட்டுத் தெரிவித்துள்ளார். தேசிய தடுப்பூசி தினத்தில், மக்களுக்கு தடுப்பூசி செலுத்துவதில் பெரும் முன்னேற்றம் ஏற்பட்டதை சுட்டிக்காட்டியுள்ள பிரதமர், ஆரோக்கியமான இந்தியாவை உருவாக்குவதில் உள்ள உறுதிப்பாட்டை வெளிப்படுத்தியுள்ளார்.
மத்திய சுகாதாரம் மற்றும் குடும்ப நலத்துறை அமைச்சர் திரு.மன்சுக் மாண்டவியா வெளியிட்டுள்ள ட்விட்டர் பதிவுக்கு பதிலளித்து பிரதமர் கூறியிருப்பதாவது:
“இந்தியாவை ஆரோக்கியமாக வைத்திருக்க நமது சுகாதாரப் பணியாளர்கள் அனைவரின் முயற்சிகளுக்கும் பாராட்டுகள்.
தேசிய தடுப்பூசி தினத்தில் மக்களுக்கு தடுப்பூசி செலுத்துவதில் இந்தியா அடைந்துள்ள முன்னேற்றத்தை நாம் நினைவுகூர்வோம். ஆரோக்கியமான இந்தியாவை உருவாக்கும் நமது அர்ப்பணிப்பை தொடர்ந்து மேற்கொள்வோம்”
நிதி அமைச்சகம்
ஜன்தன் வங்கிக் கணக்குகளின் எண்ணிக்கை 50 கோடியை தாண்டியது
பிரதமரின் ஜன்தன் வங்கிக் கணக்குத் திட்டம் 2014-ம் ஆண்டு ஆகஸ்ட் 28 அன்று தொடங்கப்பட்டது. இத்திட்டம் கிட்டத்தட்ட 9 ஆண்டுகளை நிறைவு செய்துள்ளது. இந்நிலையில் 2023 ஆகஸ்ட் 9, நிலவரப்படி மொத்த ஜன்தன் வங்கிக் கணக்குகளின் எண்ணிக்கை 50 கோடியைத் தாண்டியுள்ளது. இவற்றில் 56 சதவீத கணக்குகள் பெண்களின் கணக்குகளாகும். 67 சதவீத கணக்குகள் கிராமப்புறங்கள் மற்றும் சிறிய நகரப்பகுதிகளிலும் தொடங்கப்பட்டுள்ளன. இந்த கணக்குகளில் வைப்புத் தொகை ரூ. 2.03 லட்சம் கோடிக்கு மேல் உள்ளது. இந்த கணக்குகளுக்கு சுமார் 34 கோடி ரூபே அட்டைகள் இலவசமாக வழங்கப்பட்டுள்ளன. பிரதமரின் ஜன்தன் வங்கிக் கணக்குகளில் சராசரி இருப்பு ரூ. 4,076 ஆகும். மேலும் 5.5 கோடிக்கும் அதிகமான பிரதமரின் ஜன்தன் கணக்குகள், அரசு திட்டங்களுக்கான நேரடி பணப்பரிமாற்ற பலன்களைப் பெறும் கணக்குகளாக உள்ளன.
பி.எம்.ஜே.டி.ஒய் எனப்படும் பிரதமரின் ஜன்தன் வங்கிக் கணக்குத் திட்டம் நாட்டின் நிதிச்சூழலை சிறப்பாக மாற்றியமைப்பதில் வெற்றி பெற்றுள்ளது. அத்துடன் வயது வந்தவர்கள் அனைவருக்கும் வங்கிக் கணக்கு என்ற கிட்டத்தட்ட கொண்டு வந்துள்ளது. தொழில்நுட்பம், ஒத்துழைப்பு மற்றும் புதுமைக் கண்டுபிடிப்புகள் மூலமாக முறையான வங்கி நடைமுறைகளுடன் அனைவரையும் வங்கி சேவையில் இணைக்கும் விரிவான தன்மையை கொண்டுள்ளதே இந்த திட்டத்துக்கான வெற்றியின் மையப்புள்ளியாக அமைந்துள்ளது.
குறைந்தபட்ச இருப்புத் தொகை தேவை இல்லாத வங்கிக் கணக்கு, ரூ. 2 லட்சம் வரையிலான விபத்து காப்பீடு, ரூ. 10,000 வரை மிகைப்பற்று  வசதி போன்ற பல வசதிகளை பிரதமரின் ஜன்தன் வங்கிக்கணக்கு  வழங்குகிறது.
ஆயுஷ்
தேசிய மூலிகைத் தாவரங்கள் வாரியத்திற்கும், ஐசிஏஆர்-தேசிய தாவர மரபணு ஆதார வள அமைப்பிற்கும் புரிந்துணர்வு ஒப்பந்தம் கையெழுத்து
மத்திய ஆயுஷ் அமைச்சகத்தின் கீழ் இயங்கும் தேசிய மூலிகைத் தாவரங்கள் வாரியமும், மத்திய வேளாண் ஆராய்ச்சி மற்றும் கல்வித்துறையின் கீழ் இயங்கும் ஐசிஏஆர் – தேசிய தாவர மரபணு ஆதார வள அமைப்பும் இணைந்து 2020 ஜூலை
6-ந் தேதி அன்று புரிந்துணர்வு ஒப்பந்தம் ஒன்றில் கையெழுத்திட்டுள்ளன. மருத்துவ மற்றும் வாசனைத் தாவரங்களின் ஆதார வளங்களை, ஐசிஏஆர்- தேசிய தாவர மரபணு ஆதார வள அமைப்பின் மையங்களில், நீண்ட காலத்திற்குப் பாதுகாத்து வைப்பதே இந்த ஒப்பந்தத்தின் நோக்கமாகும். மேலும் தாவரத்தின் ஜெர்ம் பிளாசத்தைப் பாதுகாக்கும் நுட்பங்கள் குறித்த பயிற்சிக்கும் இது வழிவகுக்கும்.
இது தொடர்பான மேலும் விவரங்களுக்கு - https://pib.gov.in/PressReleasePage.aspx?PRID=1636964
புவி அறிவியல் அமைச்சகம்
வடக்கு அந்தமான் கடல் மற்றும் அதற்கு அருகிலுள்ள கிழக்கு மத்திய வங்காள விரிகுடாவில் 2020 அக்டோபர் 9 அன்று புதிய குறைந்த காற்றழுத்த மண்டலம் உருவாக வாய்ப்புள்ளது
இந்திய வானியல் துறையின் புயல் எச்சரிக்கை மையத்தின் அறிவிப்பு:
வடக்கு அந்தமான் கடல் மற்றும் அதற்கு அருகிலுள்ள கிழக்கு மத்திய வங்காள விரிகுடாவில் 2020 அக்டோபர் 9 அன்று புதிய குறைந்த காற்றழுத்த மண்டலம் உருவாக வாய்ப்புள்ளது.
இந்த குறைந்த காற்றழுத்த மண்டலம் அடுத்த இரண்டு அல்லது மூன்று நாட்களில் மத்திய வங்காள விரிகுடாவில் காற்றழுத்தமாக மாறி ஆந்திரப் பிரதேசம் மற்றும் ஒடிஷா கடலோரங்களை நோக்கி முன்னேற வாய்ப்புள்ளது.
இதனால் ஆங்காங்கே அதிக அளவில் மழை அக்டோபர் 4 முதல் 6 வரை ஒடிஷாவிலும், அக்டோபர் 4, 6 மற்றும் 7 ஆகிய நாட்களில் ஜார்கண்டிலும், அக்டோபர் 4 முதல் 7 வரை சத்தீஸ்கரிலும் பெய்யும் என்று எதிர்பார்க்கப்படுகிறது.
2020 அக்டோபர் 11 முதல் 13 வரை, ஒடிஷா மற்றும் கடலோர ஆந்திரப் பிரதேசத்தில் அதிக அளவில் மழை பெய்யும் என்று எதிர்பார்க்கப்படுகிறது.
வடக்கு அந்தமான் கடல், கிழக்கு மத்திய மற்றும் அதை ஒட்டியுள்ள தென் கிழக்கு வங்காள விரிகுடா ஆகிய பகுதிகளில் மீன்பிடிக்க செல்ல வேண்டாம் என்று மீனவர்கள் அறிவுறுத்தப்படுகிறார்கள்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleasePage.aspx?PRID=1661557
உள்துறை அமைச்சகம்
காவல்துறையில் பணியாற்றும் பெண்களின் 8-ஆவது தேசிய மாநாடு ராஞ்சியில் நாளை தொடங்குகிறது
காவல்துறையில் பணியாற்றும் பெண்களின் 8-ஆவது தேசிய மாநாடு, ஜார்கண்ட் மாநிலம் ராஞ்சியில் நாளை தொடங்குகிறது. காவல்துறை ஆராய்ச்சி மற்றும் மேம்பாட்டு அமைப்பு, ஜார்கண்ட் மாநில காவல்துறையுடன் இணைந்து இந்த மாநாட்டிற்கு ஏற்பாடு செய்துள்ளது. காவல்துறையில் பணியாற்றும் பெண்களின் பணித்திறமையை அதிகரிப்பது மற்றும் குறைப்பது தொடர்பான சூழலை உருவாக்குவது பற்றி இம்மாநாட்டில் விவாதிக்கப்பட உள்ளது.
இம்மாநாட்டில், கீழ்கண்ட தலைப்புகளில் விவாதம் நடைபெறவுள்ளது.
- மத்திய ஆயுத காவல்படை / இதரபடைகளில் எடுபடாத பெண்களின் குரல்கள் – பணியிடங்களில் பாலியல் சமத்துவம்
- திறன் மேம்பாட்டுக்கான தொழில்நுட்பம்
- உகந்த பணிச்சூழலுக்கான அதிகாரம் அளிக்கப்பட்ட பணியிடம்
- சீர்மிகு நகரங்களில் பெண் காவலர்களின் பங்கு
- சமுதாயம் சார்ந்த காவல் பணியில் பெண்கள்
- பெண் பணியாளர்களின் சிறப்புப் பயிற்சி தேவைகள்
- பணியிடங்களில் பாலியல் துன்புறுத்தல் – பல்வேறுபட்ட கண்ணோட்டம் மற்றும் மேலாண்மை
உச்சநீதிமன்ற முன்னாள் நீதிபதி கியான்சுதா மிஸ்ரா, சி.பி.ஐ. இணை இயக்குனர் ஜி.கே.கோஸ்வாமி உள்ளிட்ட முன்னணி பேச்சாளர்கள் மாநாட்டில் கருத்துரை வழங்கவுள்ளனர்.
தேர்தல் ஆணையம்
வேட்பாளர்கள் செலவு வரம்பை அதிகரிக்க தேர்தல் ஆணையம் குழு அமைத்துள்ளது
தற்போதைய சூழலுக்கு ஏற்ப தேர்தலில் போட்டியிடும் வேட்பாளர்களின் செலவு கணக்கு வரம்பை நிர்ணயிப்பது குறித்து ஆய்வு செய்ய இரண்டு பேர் கொண்ட குழுவை இந்திய தேர்தல் ஆணையம் அமைத்துள்ளது.
வருமானவரித்துறை முன்னாள் ஐஆர்எஸ் அதிகாரி மற்றும் புலனாய்வு அதிகாரியுமான திரு.ஹரிஷ் குமார், பொதுச்செயலாளர் மற்றும் டிஜி திரு. உமேஷ் சின்ஹா ஆகியோரைக் கொண்ட குழுவை தேர்தல் ஆணையம் அமைத்துள்ளது. வாக்காளர்கள் எண்ணிக்கை அதிகரிப்பு, செலவு பணவீக்க குறியீடு மற்றும் இதர அம்சங்கள் குறித்து ஆராய்ந்து ஒரு வேட்பாளர் செலவு செய்யக் கூடிய வரம்பை நிர்ணயிப்பது குறித்து இந்த குழு ஆராயும்.
கொவிட்-19 சூழலைக் கருத்தில் கொண்டு, 1961ம் ஆண்டின் தேர்தல் நடத்துவதற்கான 90-வது விதியில் மத்திய சட்டம்& நீதித்துறை கடந்த 19-ம் தேதி ஒரு திருத்தம் கொண்டு வந்தது. அதன்படி தேர்தல் செலவினம் 10% அதிகரிக்கப்பட்டுள்ளது. இந்த 10% உயர்வு இப்போது நடைபெற்று வரும் தேர்தல்களில் உடனடியாக அமலுக்கு வருகிறது.
தேர்தலில் போட்டியிடும் வேட்பாளர்களுக்கான செலவின வரம்பு என்பது 28-02-2014-ம் ஆம் தேதி அறிவிப்பில் கடைசியாக கடந்த 2014-ம் ஆண்டு திருத்தப்பட்டது. ஆந்திரா, தெலங்கானா மாநிலங்களுக்கு மதிப்பளிக்கும் வகையில் கடந்த 10.10.2018-ம் தேதி வெளியிட்டப்பட்ட அறிக்கையில் அதிகரிக்கப்பட்டது.
வாக்காளர் எண்ணிக்கை 834 மில்லியனில் இருந்து 2019-ம் ஆண்டு 910 மில்லியனாக அதிகரித்தது. இப்போது இது 921 மில்லியனாக அதிகரித்திருக்கிறது. தவிர இதே காலகட்டத்தில் செலவு பணவீக்க குறியீடு 220-ல் இருந்து 2019-ம் ஆண்டு 280 ஆக அதிகரித்து, இப்போது 301 ஆக அதிகரித்திருக்கிறது. எனினும், கடந்த ஆறு ஆண்டுகளாக தேர்தல் செலவினம் அதிகரிக்கப்படவில்லை.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்.
https://pib.gov.in/PressReleasePage.aspx?PRID=1666540
(Visitor Counter : 223
விவசாயத்துறை அமைச்சகம்
ரபி பருவத்தில் மாநிலங்களுக்கு மத்திய அரசின் முழு ஆதரவு கிடைக்கும் என்று அமைச்சர் உறுதி, தமிழகத்தில் அதிகரிக்கவிருக்கும் எண்ணெய்ப் பனை சாகுபடி
2021-22 ரபி பிரச்சாரத்திற்கான தேசிய மாநாட்டை காணொலி மூலம் தொடங்கி வைத்து பேசிய மத்திய வேளாண் அமைச்சர் திரு. நரேந்திர சிங் தோமர், விளைச்சலையும், உற்பத்தித்திறனையும் அதிகரிக்கவும், பருவநிலை மாற்றம் மற்றும் மானாவாரி வேளாண்மைச் சவால்களை எதிர்கொள்ளவும் மாநிலங்களுக்கு ஆதரவளிப்பதில் மத்திய அரசு முழு உறுதிபூண்டுள்ளது என்றார். விவசாயிகளைப் பாதுகாக்கவும், ஆதரிக்கவும் பிரதமர் எப்போதும் உறுதியாக உள்ளதாகவும், 'தற்சார்பு விவசாயியை’ உருவாக்க பல்வேறு நடவடிக்கைகள் எடுக்கப்பட்டுள்ளதாகவும் அவர் கூறினார்.
நீர், மின்சாரம் மற்றும் உரங்களை திறம்படப் பயன்படுத்தவும், நில வளத்திற்கு நன்மை பயக்கும் குறைந்த விலையிலான நானோ-உரத்தைப் பயன்படுத்தவும் மாநிலங்களை அமைச்சர் வலியுறுத்தினார். அரசின் பல்வேறு திட்டங்களால் சிறு விவசாயிகள் பயன்பெறும் வகையில், கிரிஷி விக்யான் கேந்திரங்கள் அவர்களைச் சென்றடைய வேண்டும் என்றும் அமைச்சர் கூறினார்.
பிரதமர் கிசான் திட்டம் மற்றும் விவசாயிகள் கடன் அட்டை ஒவ்வொரு விவசாயியையும் சென்றடைவதை மாநிலங்கள் உறுதி செய்ய வேண்டும். 2.25 கோடிக்கும் அதிகமான கடன் அட்டைகள் விநியோகிக்கப்பட்டுள்ளன, இதன் மூலம் விவசாயிகளுக்கு ரூ.2.25 இலட்சம் கோடிக்கு மேல் கடன் வழங்கப்பட்டுள்ளது. பிரதமர் ஃபசல் பீமா காப்பீட்டுத் திட்டம் விவசாயிகளுக்குப் பாதுகாப்பை வழங்கியுள்ளது என்றும் அவர் கூறினார்.
முந்தைய பருவத்தில் விளைச்சல் செயல்திறனை மதிப்பீடு செய்வது, மாநில அரசுகளுடன் கலந்தாலோசித்து ரபி பருவத்திற்கான பயிர் வாரியான இலக்குகளை நிர்ணயிப்பது, முக்கியமான உள்ளீடுகளை வழங்குவதை உறுதிசெய்தல், உற்பத்தியை மேம்படுத்தும் நோக்கில் புதுமையான தொழில்நுட்பங்களை ஏற்றுக்கொள்வது உள்ளிட்டவை இந்த மாநாட்டின் நோக்கமாகும். எண்ணெய் வித்துக்கள் மற்றும் பருப்புகளின் உற்பத்தியை அதிகரிப்பது அரசின் முன்னுரிமையாகும்.
விவசாயிகளுக்குத் தரமான விதைகள் மற்றும் உரங்கள் வழங்கப்படுவதை மாநிலங்கள் உறுதி செய்யவேண்டும் என்று வேளாண் மற்றும் விவசாயிகள் நல இணை அமைச்சர் திருமிகு. ஷோபா கரண்ட்லாஜே கூறினார்.
சமீபத்தில் தொடங்கப்பட்ட எண்ணெய்ப் பனை இயக்கத்தின் மூலம் ஆந்திரா, தெலங்கானா, கர்நாடகா, தமிழ்நாடு, ஒடிசா, குஜராத், சத்தீஸ்கர், வடகிழக்கு மாநிலங்கள் மற்றும் அந்தமான் நிக்கோபாரில் கூடுதலாக 6.50 இலட்சம் ஹெக்டேர் நிலங்களில் எண்ணெய்ப் பனை விவசாயம் நடைபெறும். இதன் மூலம் 2025-26-க்குள் எண்ணெய்ப் பனை விவசாயம் நடைபெறும் நிலத்தின் அளவு 10.00 இலட்சம் ஹெக்டேர்களாகவும், 2029-30-க்குள் 16.71 இலட்சம் ஹெக்டேர்களாகவும் உயரும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1756719
(Visitor Counter : 173
சிறப்பு சேவைகள் மற்றும் கட்டுரைகள்
சமூகத்தை ஒன்றிணைக்க உதவுகிறது யோகா : மத்திய அமைச்சர் அன்னபூர்ணா தேவி
சமூகத்தை ஒன்றிணைக்க உதவுகிறது யோகா என்று மத்திய கல்வித்துறை இணையமைச்சர் திருமதி அன்னபூர்ணா தேவி கூறியுள்ளார்.
சர்வதேச யோகா தினத்தையொட்டி தஞ்சை பெரியகோயில்  வளாகத்தில் இன்று  நடைபெற்ற யோகா நிகழ்ச்சியை தொடங்கிவைத்து பேசிய அமைச்சர், நமது நாட்டு மக்கள் அனைவரையும் ஒருங்கிணைத்துள்ள யோகா உலகின் பல்வேறு பகுதிகளில் உள்ள மக்களையும் ஒருங்கிணைக்க தூண்டுதலாகவும், உந்துசக்தியாகவும் விளங்குகிறது என்றார். பண்பாட்டு சிறப்பு மிக்க தஞ்சாவூர் பெரிய கோயில் பின்னணியில் பெரும் திரளான மாணவர்கள் உள்ளிட்ட அனைவருடனும் இணைந்து யோகா பயிற்சியில் பங்கேற்பது குறித்து அவர் மகிழ்ச்சி தெரிவித்தார்.
யோகாவை உடற்பயிற்சியாக சிலர் கருதுகிறார்கள். ஆனால் யோகா என்பது உடற்பயிற்சி மட்டுமல்ல, மனதில் உள்ள சஞ்சலத்தை, பிரம்மையை அகற்றி, மனதிற்கு தெளிவை ஏற்படுத்தவும் யோகா பயன்படுகிறது என்று அமைச்சர் குறிப்பிட்டார். நமது கடமையை, செயல்பாட்டை திறமையுடன் அறிவுபூர்வமாக நிறைவு செய்ய பயன்படுவது யோகா என்றும் அமைச்சர் திருமதி அன்னபூர்ணா தேவி கூறினார்.
சர்வதேச யோகா தினம் கொண்டாடுவதற்கு முன்முயற்சி மேற்கொண்ட பிரதமர் திரு நரேந்திர மோடி சார்பில் இன்று யோகா பயிற்சியில் ஈடுபட்டுள்ள அனைவருக்கும் வாழ்த்து தெரிவித்த அவர், நமது நாட்டின் பெருமை மிகுந்த தொன்மையான பண்பாட்டை வெளிப்படுத்தும் யோகா இன்று உலகம் முழுவதும் கடைப்பிடிக்கப்படுவதையும் சுட்டிக்காட்டினார்.
இந்த நிகழ்ச்சியில் மத்திய பல்கலைக்கழக துணைவேந்தர் பேராசிரியர் எம் கிருஷ்ணன், உணவு பதன தொழில்நுட்பம், தொழில் முனைவோர் மற்றும் மேலாண்மைக்கான தேசிய கல்வி நிறுவனத்தின் இயக்குனர் டாக்டர் எம் லோகநாதன், கிருஷ்ணமாச்சாரியா யோக மந்திரத்தின் யோகாச்சாரியார் எஸ் ஸ்ரீதரன், இந்திய தொல்பொருள் ஆய்வுத்துறை மேற்பார்வையாளர் டாக்டர் ராமகிருஷ்ண ரெட்டி உள்ளிட்டோர் கலந்து கொண்டனர்.
பிரதமர் அலுவலகம்
பிராணவாயு மற்றும் மருந்துகளின் இருப்பு, விநியோகம் குறித்து பிரதமர் ஆய்வு
மருந்துகளின் உற்பத்தியை அதிகரிக்கவும், அனைத்து உதவிகளை வழங்கவும், இந்திய அரசு உற்பத்தியாளர்களுடன் தொடர்பில் உள்ளது
ரெம்டெசிவிர் உள்ளிட்ட அனைத்து மருந்துகளின் உற்பத்தியும் கடந்த சில வாரங்களாக கணிசமாக அதிகரிப்பு
முதல் அலையின் உச்சத்தில் இருந்ததை விட பிராணவாயுவின் விநியோகம் தற்போது மூன்று மடங்கு அதிகம்
பிராணவாயு மற்றும் மருந்துகளின் இருப்பு, விநியோகம் குறித்து பிரதமர் திரு நரேந்திர மோடி உயர்மட்ட ஆய்வு கூட்டத்திற்குத் தலைமை வகித்தார்.
கொவிட் மற்றும் மியூகோர்மைசிஸ் மேலாண்மையில் பயன்படுத்தப்படும் மருந்துகளின் விநியோகத்தை அரசு தொடர்ந்து கண்காணித்து வருவதாக பிரதமரிடம் தெரிவிக்கப்பட்டது. மருந்துகளின் உற்பத்தியை அதிகரிக்கவும், தேவையான அனைத்து உதவிகளை வழங்கவும் உற்பத்தியாளர்களுடன் தாங்கள் தொடர்பில் இருப்பதாக பிரதமரிடம் அமைச்சர் கூறினார். ஒவ்வொரு மருந்தின் தயாரிப்பிற்குத் தேவையான மூலப் பொருட்களின் தற்போதைய உற்பத்தி மற்றும் இருப்பு பற்றி பிரதமரிடம் எடுத்துரைக்கப்பட்டது. மாநிலங்களுக்கு போதுமான அளவில் மருந்துகள் வழங்கப்படுவதாகக் கூட்டத்தின்போது விவாதிக்கப்பட்டது. ரெம்டெசிவிர் உள்ளிட்ட அனைத்து மருந்துகளின் உற்பத்தியும் கடந்த சில வாரங்களாக கணிசமாக அதிகரித்திருப்பதாக பிரதமரிடம் தெரிவிக்கப்பட்டது. ஆற்றல் வாய்ந்த மருந்தகத் துறையை இந்தியா பெற்றிருப்பதாகவும், அதனுடன் அரசு தொடர்ந்து ஒருங்கிணைந்து செயல்பட்டால் அனைத்து மருந்துகளின் இருப்பும் உறுதி செய்யப்படும் என்றும் பிரதமர் கூறினார்.
நாட்டில் பிராணவாயுவின் கையிருப்பு மற்றும் விநியோகத்தில் தற்போதைய நிலை குறித்தும் பிரதமர் கேட்டறிந்தார். முதல் அலையின் உச்சத்தின் போது இருந்ததைவிட பிராணவாயுவின் விநியோகம் தற்போது மூன்று மடங்கு அதிகரித்திருப்பதாக ஆலோசிக்கப்பட்டது. ஆக்சிஜன் எக்ஸ்பிரஸ் ரயில்கள் மற்றும் இந்திய விமானப்படை விமானங்களின் செயல்பாடுகள் தொடர்பாக பிரதமருக்கு விளக்கம் அளிக்கப்பட்டது. பிராணவாயு செறிவூட்டிகள், பிராணவாயு சிலிண்டர்களின் கொள்முதல், நாடு முழுவதும் நிறுவப்பட்டு வரும் அழுத்த விசை உறிஞ்சுதல் தொழில்நுட்பத்தில் செயல்படும்  ஆலைகளின் நிலை குறித்து பிரதமருக்கு தெரிவிக்கப்பட்டது.
குறிப்பிட்ட காலக்கெடுவை நிர்ணயித்து, அதற்குள் செயற்கை சுவாசக் கருவிகளை இயக்குமாறு மாநிலங்களுக்கு அறிவுறுத்த வேண்டும் என்றும் தொழில்நுட்பம் மற்றும் பயிற்சி சம்மந்தமான விஷயங்களை உற்பத்தியாளர்களின் உதவியுடன் தீர்த்துக்கொள்ள வேண்டும் என்றும் பிரதமர் குறிப்பிட்டார்.